
أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صل على محمد وعلى آل محمد كما صليت على إبراهيم 
وعلى آل إبراهيم إنك حميد مجيد. وبارك على محمد وعلى آل محمد كما باركت على إبراهيم وعلى آل إبراهيم إنك حميد مجيد. 


أذكر نفسي والإخوة والأخوات الفضليات بحديث النبي -صلى الله عليه وسلم-, "ما جلس قومٌ يذكرون الله عر وجل إلا ناداهم مناد من 
السماء: قومُوا مغفورًا لكم, قد بُدِلَتْ سيئائكم حسناتِ"'» وبحديث النبي -صلى الله عليه وسلم-: "ومن سَلَكَ طَرِيقًا يمسن فيه عِلَْمَاء 
سَهّلَ الله له به طَرِيقًا إلى اة" فيعني نستحضر نية صالحة في هذا المجلس, ونسأل الله -سبحانه وتعالى- أن يرزقنا فيه القبول والإخلاص 
في القول والعمل. 

توقفنا في المرة السابقة في رسالة شيخ الإسلام ابن تيمية» وكان بيتكلم على مسألة الدعوة إلى الله -سبحانه وتعالى-, أو الأمر بالمعروف 
والنهي عن المنكر» وفضل الأمر بالمعروف والنهي عن الیک وقال إن هذه الأمة ميزت بالأمر بالمعروف والنهي عن المنكر ولهذا كان إجماع 
هذه الأمة حجة لأن الله أخبر أنهم يأمرون بكل معروف وينهون عن كل منكر» فلو اتفقوا على إباحة محرم أو إسقاط واجب أو تحريم حلال 
أو إخبار عن الله أو خلقه بباطل لكانوا متصفين بالأمر بالمنكر والنهي عن المعروف, يعني هو استدل بحجية الإجماع على أن هذه الأمة الله - 
سبحانه وتعالى - وصفها بأنما تأمر بالمعروف وتنهى عن المنكر, وقال إن لو الأمة اجتمعت على أن تأمر بالمنكر أو تنهى عن المعروف يبقى 
كانوا بمذه الطريقة يخالفوا الوصف الذي مدحهم الله -سبحانه وتعالى- به. فاستدل بتفضيل الأمة بالأمر بالمعروف والنهي عن المنكر على 
حجية الإجماع. 

ثم بعد ذلك شيخ الإسلام بدأ يتكلم على مسألة معان الأمر بالمعروف والنهي عن المنكرء ومن المخاطب بمذاء وإيه معنى بلاغ الدعوة إلى 
الله -سبحانه وتعالى-. وإيه القيم والشروط التي ينبغي أن تتحلى في الناس الذين يقومون بمذه العبودية لله -سبحانه وتعالى -؟ عبودية الأمر 


با معروف والنهي عن المنكر. 


حسنه الألباني 


' صحيح سام 

فبيقول في رسالته في كتاب الاستقامة, قال: فقد أوجب ذلك على الكفاية» قال شيخ الإسلام ابن تيمية: والله -سبحانه وتعالى - كما أخبر 
بأنما تأمر بالمعروف وتنهى عن المنكر فقد أوجب ذلك على الكفاية منهاء بقوله -تعالى-: "وَلَدَكُن مَنَكُمْ أُمَُ يَدْعُونَ إلى ار وَيأمْرُونَ 
بالْمعرُوفٍ وَيَنْهْنَ عَنٍ الْمُنكر » وَأُوليِك هُمْ الْمُفلِحُونَ" 

هنا يا جماعة نقطة مهمة؛ نقطة هل الأمر بالمعروف والنهي عن المنكر فرض عين وألا فرض كفاية؟ فرض العين يعني حاجة ربنا -سبحانه 
وتعالى- أمرنا بما وهي مقصودة بالدسبة لذات فاعلهاء يعني كل واحد ربنا -سبحانه وتعالى - كلفه بمذاء فهو المقصود إن هو يعملها بعينهء 
يعني مغلا زي الصلاة» هو المقصود إن كل واحد يصلي, لكن فرض الكفاية ده نوع تان من أنواع الفروض» ده فرض مش مقصود بعينه, 
يعني فرض الكفاية» مقصود حصوله من غير النظر بالدسبة لذات فاعله» يعني مغلا يقولوا صلاة الجنازة فرض كفايةء يعني المقصود أو المأمور 
به شرعًا إن الراجل اللي مات من المسلمين ده عدد من المسلمين يكفنوه ويغسلوه ويصلوا عليه» مش واجب على كل واحد من المسلمين 
إن هو ينزل يصلي عليه لكن المقصود إن العمل ده يتعمل» مثا يقولوا الطب فرض كفاية؛ الهندسة فرض كفاية, الصناعات والحرف والأشياء 
التي يقوم بما مصالح العباد دي فروض كفايات» يعني إيه؟ مش واجب على كل واحد إن هو يبقى طبيب» إنما واجب على هذه الأمة إن هي 
تقيم الطب فيهاء مش كل الناس هتعرف تبقى أطباء لكن إن هذه المهنة تكون موجودة في وسط المسلمين» محتاجين خياطين» محتاجين 
مهندسين» أصحاب الحرف وأصحاب الصناعات» دي اسمها فروض كفايات» يعني إيه فروض كفايات؟ يعني المقصود حصول الأمر ده من 
غير النظر لذات فاعله. 

يبقى الفرض: فيه فرض امه فرض عين وفيه فرض امه فرض كفاية» فرض كفاية يعني حاجة ربنا -سبحانه وتعالى- أمرنا إن المسلمين يقيموها 
حتى يكفون المسلمين مؤنة هذه المهمة» فرض العين لاء ده لازم كل واحد من الناس يعملوا بعينه. 

هنا شيخ الإسلام بيرجح إن الدعوة إلى الله والأمر بالمعروف والنهي عن المنكر هي فرض على الكفايةء ليه؟ لقول الله -سبحانه وتعالى-: 
"وَلتَكُن مكُح مد بذعو إلى ال وَيَأمْرُونَ بالْمَغرُوفٍ وَيَنْهَوْنَ عَن الْمُكر ‏ وأُوليِكَ هُمْ الْمُفْلِحُونَ". 

هنا هل فرض الكفاية ده يتعين بالشروع ولا مش كله يتعين بالشروع؟ يعني إيه يتعين بالشروع؟ يعني لو واحد مثا قرر إن هو يبقى دكتور هل 
أصبح فرض عين عليه إن هو يبقى دکتور؟ لو واحد مثلًّا بقى مهندس هل فرض عين إنه يبقى مهندس؟ فيه حاجات دينية زي صلاة الجنازة 
وفيه حاجات دنيوية زي الحرف والصناعات» فروض الكفايات هل أصبحت فرض عين على الناس اللي بدأت فيها؟ فيه خلاف بين العلماء, 
بعض أهل العلم قال إنه لا يتعين بالشروع في فروض الكفايات إلا في بعض فروض الكفايات» زي مثلًا الجهاد زي صلاة الجنازة زي الحج زي 
العمرة» يعني لو واحد قرر إن هو يصلي الجنازة وبدأ في صلاة الجنازة» يتعين عليه يعني يأثم بعد ذلك لو تركها لإن كده هو عطل مصلحة من 
مصالح المسلمين» وبعض أهل العلم قال كل فروض الكفايات يتعين بالشروع فيهاء يعني بمجرد الإنسان يبدأ فيها تصبح كأنها فرض عين عليه 
في وجوب إتقامه» وبعض أهل العلم فرق ما بين فروض الكفايات في الحرف والصناعات أو في الأمور الدينية. 

يعني إيه الكلام ده؟ يعني فروض الكفايات عمومًا هي تلزم المسلمين كمجموع» مش تلزم كل فرد من المسلمين. طيب لو مجموعة من المسلمين 
قاموا بما زي ملا واحد حج؛ حج تطوع» واحد خرج غازيًا مع النبي -صلى الله عليه وسلم- هل ينفع في نص الغزوة يمشي ويقول والله أصل 
أنا ده كانت بالنسبة لي كانت نافلة وأنا ممكن أمشي براحتي؟ يقولوا لأ بما إنه بدأ فيها وشرع فيها فإغا أصبحت لازمة له. لو إنه بدأ في الحج 
فإنها أصبحت لازمة له. بما إنه بدأ في العمرة فإنها أصبحت لازمة له, بما إنه درس الطب واتعين وبقى بيذاكر كويس وبقى شاطر وخد شهادات 
فأصبح لازمًا له. 

بعض أهل العلم قال إن فروض الكفايات تتعين بالشروع فيهاء يعني تصبح فروض أعيان على اللي بدأهاء وبعض أهل العلم قال لأ. هي لا 
تتعين بالشروع فيهاء إنما المقصود إا تتعمل بأي إنسان كائنا من كان» لكن فيه بعض العبادات منصوص على إن الإنسان إذا بدأ فيها حتى 
وإن كانت فروض كفايات لابد إن هو يتمها: زي الجهاد, وزي صلاة الجنازة, وزي الحج والعمرة. 

هنا شيخ الإسلام بيرجح يا جماعة إن الدعوة إلى الله أو الأمر بالمعروف والنهي عن المنكر ليسوا واجبًا عينيًا على جميع المسلمين, إنغا هم 
واجبًا عينيًا على الكفاية» يعني لو المهمة تكون بواحد أو باتنين أو بتلاتة أو بعشرة أو بعشرين على حسب ما المهمة تحتاج الناس يقيموهاء 
ومش لازم كل واحد يعمل نفس الحاجة, ومش لازم كل الناس تأمر وتنهى بنفس الطريق» إن المهم إن ده يحصل وإن العبودية دي تُحقّق. 
فبيقول: فقد أوجب ذلك -أي الله -سبحانه وتعالى- على الكفاية منها بقوله -تعالى-: "وتكن نكم مه يَدْعُونَ إلى لخر ومون بلْمَْرُوفٍ 
ويَنْهَْنَ عَنِ الْمُنكر اولك هُمْ الْمفْلِحُونَ". 

يبقى يا جماعة هنا هل الدعوة إلى الله؟ هل الأمر بالمعروف والنهي عن المنكر؟ فرض عين على كل إنسان؟ ولا فرض كفاية؟ ولا أمر مستحب؟ 
المسألة فيها تفاوت» لكن هنا شيخ الإسلام بيرجح إن هي فرض كفاية. 

طيب يعني إيه كفاية؟ يعني الأمة كلها عليها إا تقيم منها من يدعو إلى الله -سبحانه وتعالى- حتى يكتفي المسلمون من هذه المهمة أو تقام 
هذه المهمة في أوساط المسلمين. 

طيب لو حصل إن فيه عجز, مين يأم؟ هيجي بقى شيخ الإسلام وهو بيوضح بيقول: إن أمر الكفاية يأثم فيه كل إنسان يقدر على أن يتم 
هذه المهمة كل على قدره» كل على حسب قدرته» كل على حسب استطاعته. 

يبقى الأمر بالمعروف والنهي عن المنكر بمفهومه العام بمفهومه الواسع» شيخ الإسلام بيرجح إن هو فرض كفاية. 

هل ده معناه إن بقية الأمة أو بقية الناس ما تعملش ده؟ يعني لو فيه مجموعة من العلماء بيقوموا بده» وفيه مجموعة من أهل الخير بيفعلوا ده؟ 
هل ده معناه إن بقية الأمة ما تعملوش؟ يقولوا: لاء فيه فرق بين واحد دي وظيفته الرئيسية كعبودية معينة ربنا -سبحانه وتعالى- أمره بيهاء 
وفرق إن فيه واحد بيعملها من باب إن هو متطوع أو إن هو يستزيد أو هو يحتاج إلى ذلك أو هو يكون بذلك متطوعًاء يبقى فيه فرق إن 
فيه حاجة مأمور با شرعًا تلزم الجميع» وفرق إن هذا اللزوم للجميع لا يعني إن باقي المسلمين كل على قدره يجتهد فيها قدر استطاعته. 
لكن حكم التأثيم إن أنا هل أقول إن فلان يأثم وفلان يأثم إن هو ترك الأمر بالمعروف والنهي عن المنكر, فهنا الشيخ الإسلام بيرجح أنا 
فرض كفاية يعني المقصود أنما تحصل من غير النظر لذات الفاعل» يعني المقصود إنها تحصل عمومًا. 


بيقول بقى بعد كده بيتكلم على مسألة يعني إيه الدعوة؟ ويعني إيه الأمر بالمعروف والنهي عن المنكر أو إيه حده؟ بيقول: "وإذا أخبر بوقوع 
الأمر بالمعروف والنهي عن المنكر منها لم يكن من شرط ذلك أن يصل أمر الآمر وني الناهي منها إلى كل مكلف في العام» إذ ليس هذا من 
شرط تبليغ الرسالة» فكيف يشرط فيما هو من توابعهاء بل الشرط أن يتمكن المكلفون من وصول ذلك إليهم؛ ثم إذا فرطوا فلم يسعوا في 
وصوله إليهم مع قيام فاعله بما يجب عليه كان التفريط منهم لا منه". هنا شيخ الإسلام يا جماعة بينقل التقرير من مسألة حكم الأمر بالمعروف 
والنهي عن المنكر إلى مسألة معنى الأمر بالمعروف والنهي عن المنكر, يعني إيه أنا المفروض إن أنا أبلغ دين الله لحد فين؟ يعني هل مفروض 
إن أنا أوصل لواحد واحد في الحياة أوصل له كل معلومة من معلومات الدين وكل معلومة من معلومات أنا وصلت إليها؟ يعني هل معنى الأمر 
با معروف والنهي عن المنكر إن كل مكلف -كل مكلف يعني كل واحد ربنا كلفه؛ يعني كل إنسان مخاطب بالشرع- هل كل مكلف المقصود 
في إن هو يصل إليه كل أنواع الدين؟ هنا شيخ الإسلام بيقول: لأ. مش المقصود ذلك» إن مش مقصود ولا معنى الأمر بالمعروف والنهي عن 
المنكر إن احنا نروح نخبط على باب كل واحد» وواحد واحد من الناس نفهمه كل حاجة في الدين, كده يبقى احنا كده أمرنا بالمعروف وغینا 
عن المنكرء أومال معنى إيه الأمر بالمعروف والنهي عن المنكر اللي ربنا أمرنا به؟ إيه معنى هذا الكلام؟ بيقول: إنه مش شرط إنه يصل أمر 
الآمر ونمي الناهي إلى كل مكلف في العالم. أومال إيه الشرط؟ وبيقول وده مش شرط في الأمر بالمعروف والنهي عن المنكر أصلًاء ولا ده 
مخاطب به الناس بمعنى تبليغ الرسالة» أومال إيه المعنى اللي شيخ الإسلام هنا هيشرحه لنا في معنى الدعوة أو معنى تبليغ الرسالة أو معنى الأمر 
با لمعروف والنهي عن المنكر؟ بيقول: "إن يتمكن المكلفون من وصول ذلك إليهم" يعني إيه يتمكن المكلفون من وصول ذلك إليهم؟ يعني إن 

اللي عايز دين يلاقي دين» يعني يبقى الدين متاح عند الجميع؛ يعني يسهل وصول الناس إليه» يعني كل من هو مخاطب بالشرع إذا أراد أن 
يصل إلى الدين فيكون الدين موجود» يكون حد بيأمر وينهى» يكون الدين في حياة الناس يسهل وصول الناس إليه» يتمكن المكلفون من 
وصول ذلك إليهم يعني الناس اللي أمروا بالأمر بالمعروف والنهي عن المنكر يبقوا وسط الناس حت إن الناس لو عايزة تعرف الخير والشر 
ولو إن الشر هيبقى بعض الناس تعمله في المجتمع يبقى الآمرين با معروف والناهين عن المنكر يكونوا في وسط هؤلاء, يتمكن المكلفون من 
وصول ذلك إليهم» يعني بيسهلوا طريق الدعوة لمن شاءء وبيزيلوا العوائق سواء العوائق دي كانت عوائق مادية أو عوائق شبهات أو عوائق 
شهوات يبينوا للناس الحق من الباطل» يتمكن الناس من وصول الحق إليهم» ده معنى بلاغ الرسالة. 

يعني إيه بلاغ الرسالة يعني إن المكلفون -عند شيخ الإسلام بيعرفها- أن يتمكن المكلفون من وصول الدعوة إليهم. 

طب افرض هو بقى متمكن وبقى عارف إن فيه شيخ في المنطقة الفلانية وبقى عارف إن فيه كتاب مشروح في الحتة الفلانية وبقى عارف إن 
فيه دورة في المكان الفلا وبقى عارف إن فيه تحفيظ في المكان الفلا هو بعد ذلك مش عايز يسمع ومش عايز يعرف ومش عايز يروح 
ومش عايز بأتمر بمذه الأوامر بل هو بينه وبين نفسه بيخلو وبيعصي وبيعمل معاصي وبيعمل كبائر ومش عايز يسمع؛ هل هنا الآمرين بالمعروف 
والناهين عن المنكر يجلدوا نفسهم» ويقولوا بقى احنا غلطانين» وأصل احنا ما عرفناش نوصل للناس» وأصل احنا ماوصلناش للناس الحجة 
وماوصلناش للناس البيان؟ يقول: لأ الكلام ده مش صحيح» إنما إذا فرطوا -يعني إذا فرط المكلفون- ولم يسعوا في وصوله إليهم مع قيام 
فاعله با يجب عليه -يعني لو الفاعل اللي هو الآمر بالمعروف والناهي عن المنكر, تمكن أو مكن الناس من وصوله بقى سهل في وصول الدين 
إلى الناس وبقى ما عدش فيه عوائق عند الناس» إا تصل إلى الدين وتتعلم دين وتقرأ دين وتسمع دين وتبحث عن دين» لو الناس بعد كده 
بقى هي قصرت في ذلكء وابتعدت عن الدين راغبة مختارة لذلك كان التفريط منهم لا منه. يعني كان التفريط هنا من الناس مش من الآمر 
با معروف والناهي عن المنكر» ودي نقطة يا جماعة مهمة إن فيه بعض الدعاة إلى الله عنده جلد للذات؛ إن هو كل ما يشوف معصية وكل ما 
يشوف وجوه وكل ما يشوف حاجة غلط دايا يقول: أنا اللي غلطان وأنا لو كنت وصلت للناس وأنا لو كنت قلت فم وأنا لو كنت عملت 
لهم؛ في حين إن هو فعلا وصّل للناس كلام كتير وفعلًا أقنع الناس وفعلا اجتهد على الناس اجتهاد شديد جدَّاء لكن خلاص هو كل واحد 
بيختار اختياره وكل إنسان مسئول عن اختياره» وكل إنسان حر في اختياره» يعني فيه دورس مهم امه حرية الإرادة موجود على الساوند 
كلاود أنصحكم تسمعوه» بيتكلم عن هذا المفهوم؛ مفهوم حرية الإرادةء إن احنا بنخاطب في الناس إرادتم الحرة» إن كل إنسان بيختار اللي 
هو عايزه» لكن مش معنى إن أنا بدعو إلى الله إن أنا أسيطر على الناس ولا إن أنا أؤطر الناس في إطار إن هم يمشوا ورايا بكل طريق» ولا 
معنى ذلك إن أنا أتسلط على الناس إن كل واحد يعمل اللي أنا هقول له عليه ولا كذلك معنى ذلك إن أنا أقول والله أصل كل واحد بقى 
حر فأنا مش هقولء إنما أن يتمكن المكلفون من الوصول إلى الخير والشر إن يكون الآمر بالمعروف والناهي عن المنكر في وسط الناس يأمر 
وينهى ويعلم ويوضح ويبينء ويبين للناس الحلال من الحرام» بعد ذلك من شاء أن يقبل فليقبل ومن شاء أن يرفض فلرفض» من شاء أن يؤمن 
فليؤمن ومن شاء أن يكفر فليكفرء الله -سبحانه وتعالى- يحاسب كل إنسان على إرادته وعلى اختياره وعلى أعماله أقواله. 


يبقى شيخ الإسلام يا جماعة في المقطعين دول وضح معنيين» المعنى الأول حكم الأمر بالمعروف والنهي عن المنكر وضح إن هو فرض كفايةء 
رقم اتنين معنى الأمر بالمعروف والنهي عن المنكر ومعنى تبليغ الرسالة ليس معناه إن الأمر والنهي يصل لكل واحد في العام إنما معناه إن 
الناس يكون سهل الوصول إلى الدين» أن يتمكن المكلفون من وصول ذلك إليهم. 

يبقى هنا وضّح الحكم؛ حكم الأمر با معروف والنهي عن المنكر, ثم معنى الأمر بالمعروف والنهي عن المنكر, وبعد كده بدأ يستطرد على 
مسألة فرض الكفاية بيقول: وكذلك وجوب الأمر بالمعروف والنهي عن المنكر, لا يجب على كل أحد بعينه» هنا بدأ يوضح إن الأمر بالمعروف 
والنهي عن المنكر ليس فرض عين إنما هو فرض كفاية بل هو على الكفاية كما دل عليه القرآن. 

يبقى هنا شيخ الإسلام بيرجح في باب أصول الفقه فيه أنواع للفروض: فيه فرض امه فرض العين» وفيه فرض امه فرض الكفاية, كما 
وضحت منذ قليل» فهنا هو بيؤكد على هذا المعنى إن الأمر بالمعروف والنهي عن المنكر ليس فرضًا على كل أحد» يعني لو انتِ معدية على 
معصية فلقيتي واحد أنكر والواحد ده حسن البيان وحسن الحجة وهو تكلم في هذا المنكر وبين للناس الحق من الباطل مش لازم كل واحد 
معدي يقول نفس الكلام, خلاص ما دام فلان قالها فقد كفانا. 

قصة أبو بكر الصديق وعمر بن الخطاب في سقيفة بني ساعدة, وبعدين بيقول: ولقد زورت مقالة ثم قام الصديق فتكلم فبيقول: إن أبو بكر 
الصديق تكلم عا قال أفضل ما قلت. عمر بيقول أنا كنت محضر كلام فلما أبو بكر تكلم أنا انبهرت بكلام أبي بكر فهنا كفاية خلاص ما 
دام المهمة وصلت, وما دام المعنى وصلء وما دام الحجة وصلت» وما دام البيان وصلء وما دام الخير وصلء وما دام الراية رُفعت, وما دام 
دين ربنا -سبحانه وتعالى- علاء فمش لازم كل واحد يقول نفس الكلام مرة أخرى. 

فهنا بيوضح شيخ الإسلام مرة أخرى هذا فبيقول: "وكذلك وجوب الأمر بالمعروف والنهي عن المنكر لا يجب على كل أحد بعينه بل هو 
على الكفاية كما دل عليه القرآن, ولما كان الجهاد من تمام ذلك كان الجهاد أيضًا كذلك". هنا بدأ بيتكلم على إن حكم الأمر بالمعروف 
والنهي عن المنكر يُلْحق به حكم الجهاد, لإن الجهاد عند المسلمين كما وضّح وكما وضحنا في الدرس السابق أنه من تمام الأمر بالمعروف 
والنهي عن المنكرء وإن ما تميز به الجهاد عند المسلمين عن غيره من باقي الأمم السابقة زي بني إسرائيل؛ إنه كان لإقامة الأمر بالمعروف 
والنهي عن المنكر. 

قال: "فإذا لم يقم به من يقوم بواجبه أثم كل قادر بحسب قدرته", هنا شيخ الإسلام بيوضح معنى جميل قوي يا جماعة, يتكلم على معنى إن 
إذا الناس ما قامتش بالدعوة إلى الله. إذا ما قامتش بالأمر بالمعروف والنهي عن المنكر هيحصل إيه؟ بيقول هيحصل إِثم. طيب هل الناس 
كلها تأثم؟ بيقول لا هيأثم كل قادرء يعني كل إنسان يقدر على إن هو يبين» كل إنسان يقدر على الوعظء وكل إنسان عنده من العلم والخير 
ما به يأمر وينهى» ثم هو تخلف عن ذلك وترك الحرص على الناس وترك مسئوليته تجاه الجتمع» وترك إيجابيته تجاه امجتمع, وترك الخير للناس» 
وترك دلالة الناس على الخير» يأثم بقدر استطاعته. كل واحد يأثم بحسب قدرته. إذ هو واجب على كل إنسان بحسب قدرته يعني حتى تحصل 
الكفاية: يعني الأمر بالمعروف والنهي عن المنكر لو الناس ما قامتش به وما عملتوش هنا بيأثم الجميع كل على حسب قدرته حتى تحصل 
الكفاية» إذ هو واجب في هذه الحالة التي قصر فيها الناس عن الأمر بالمعروف والنهي عن المنكرء هنا أصبح الوجوب متعين على كل قادر 
على أن يفعل ذلك. 

هنا شيخ الإسلام منصف ودقيق في تعبيراته؛ من فروض الكفايات مثلّا الحرف والصناعات يعني واجب على المسلمين إن هم يطلعوا مهندسين 
ويطلعوا أطباء طب افرض المسلمين ما طلعوش مهندسين وأطباء مين يأم؟ يقول لك يأثم كل قادر على ذلك, يعني تأثم الأمة؟ يقول له باجموع 
كده في الكلام نقول تأثم الأمة, لكن عند التدقيق هو مش كل واحد في الأمة هيأغ» لإن هو واحد ما عندوش قدرة إنه يبقى دكتور ولا عنده 
فلوس يبقى دكتور ولا عنده عقلية إنه يبقى دكتور ولا عنده مساحة إنه يبقى دكتور فهو هيأثم ليه ده؟ لکن هيأثم كل قادر بحسب قدرته. 
وكذلك في الأمر بالمعروف والنهي عن المنكر إن الإنسان اللي عنده حافظة قويةء اللي عنده عقلية قويةء اللي عنده بيان قوي» اللي عنده 
حسن تعبير» اللي نشأ في بلاد تتكلم اللغة العربية» اللي نشأ في بيئات علمية فيها علوم سهلة وفيها مساحة من التعليم. 

بيقول: إذ هو واجب على إنسان بحسب قدرته. هنا بيقول إن أهل الدعوة إلى الله إذا لم يقوموا بواجبهم هيبقى الوجوب هنا مش على الجميع» 
إنغا على كل إنسان على حسب قدرته, اللي نشأ في بلد فيها علم اللي نشأ في بيئات يستطيع إنه يحصل فيها علم ويجلب فيها علمى ثم 
الناس في ضياع لا تجد من يعلمها ولا تجد من يأخذ بأيديهم» هنا هيبقى لو قصر الناس ولم يستطيع المكلفون» لم يستطع الناس المخاطبة 
بالشرع» وهذا تعبير عن كل المسلمين» إذا لم يستطع هؤلاء أن يصلوا إلى الدعوة إلى الله -سبحانه وتعالى- هيأثم كل إنسان يقدر على الدعوة 

إلى الله ويقدر على الأمر بالمعروف والنهي عن المنكر, كل علم وكل متعلم وكل داعي وكل من عنده القدرة على أن يفعل ذلك ثم هو تخلى 
عن هذه المهمة لأجل شيء آخرء فهو هنا يأثم على حسب قدرته. 

فبيقول: إذ هو واجب على كل إنسان بحسب قدرته. كما قال النبي -صلى الله عليه وسلم-: "من رای منكم مُنْكرًا فَليْعيهُ بي فان 1 
يطغ فبلسانه. فان 1 يَسَْطِعْ فَبِقَلْبِ وذلكَ أَضْعَفُ الإعانِ"". هنا بدأ يتكلم على مسألة إن الحكم العام للأمر با معروف والنهي عن المنكر 
الحكم إن هو فرض كفاية» طيب ما الحديث ده بيقول من رأى منكم منكرّاء هنا طب ما هو الحديث مش بيتكلم على فرض الكفايةء الحديث 
بيتكلم هنا على إيه؟ على فرض العین» طيب ما هو من رأى منكم منكرًا ده أي إنسان تمكن يرى ممنكرًا وهو ماشي» فهنا بدأ هو بيستدل 
بالحديث ده إن ده في حال إذا قصر الناس عن توضيح المنكر والنهي عنه وتوضيح المعروف والأمر به» فهنا هيبدا يُشاهد في وسط امجتمع 
هيبدأ يُشاهد في وسط الناس. 

طيب من رأى منکم منكرًا يعمل إيه؟ فقال: على قدره. النبي -عليه الصلاة والسلام- هنا وضع مسألة: بیده» بلسانه» بقلبه, هنا درجات 
متفاوتة بين الناس» فيه واحد يقدر على أن يغير بيده واحد مثلّا شاف ابنه بيتفرج على مغلا حاجة حرام» شاف مفلا ابنه بيشرب مخدرات» 
هو يقدر إن هو يزعق له. هو يقدر إن هو يفض القعدة دي» هو يقدر إن هو يغير هذا بكلمة واحدة, يقول له: قم اعمل شيل حط يقدر 
إن هو يغير هذا في لحظة واحدة فده يستطيع بيده. أو مغلا سلطان يعني واحد في سلطانه؛ واحد ظابط ملا معدي ولقى واحد بيسرق» هل 
يقول له اتق الله؟ لاء هو مش مجال دعوة هنا إنما هو يستطيع إن هو يغير ذلك إيه؟ بيده. 

فهنا يبقى مسألة بيده دي متفاوتة» طب افرض واحد مش عارف ما يقدر ما عندوش سلطان إن هو يقدر بمنع ده» وما عندوش قوة إنه يقدر 
بمنع ده. وما عندوش العلاقة اللي تقدر تمنع بيها ده لإن ده حتاج قوة مجتمعية وقوة علاقة وقدرة على ذلك فالبي -عليه الصلاة والسلام- 
هنا ده نقله درجة أخرى قال له إيه؟ فبلسانه إن هو يبدأ يكلمه بلسانه. طيب افرض هو ما عندوش قدرة على إنه يتكلم بلسانه قال: فبقلبه, 
هنا شيخ الإسلام بيستدل بمذا الحديث على أنه كلّ حسب قدرته. إن فيه واحد يقدر بیده» فيه واحد يقدر بلسانه» فيه واحد يقدر بقلبه, 
قال: وذلك أضعف الإيمان, وإذا كان كذلك فمعلوم إن الأمر بالمعروف والنهي عن المنكر وإتقامه بالجهاد من أعظم المعروف الذي أمرنا به 
ومن النهي عن المنكر. 


بدأ بقى شيخ الإسلام يتكلم طب إيه يا جماعة الحاجات -القيم- التي يؤمر بما؟ وإيه الأشياء التي ينهى عنها؟ يعني احنا لو هو بيتكلم على 
معنى الأمر بالمعروف والنهي عن المنكر وقال إن معنى الأمر با معروف والنهي عن المنكر ليس معناه إن الدعوة تصل إلى كل واحد من الناس 
بكل طريق في العام إنما معناه أن يتمكن المكلفون من الوصول إلى الدين إذا احتاجوا إليه» طيب يأمروا بقى بإيه؟ الناس اللي هتقعد وني 
وسط الناس وتتكلم وسط الناس وعايشة وسط الناس ويتمكن الناس من الوصول إليهم؛ مفروض يكلموا الناس في إيه؟ إيه المعروف وإيه 
المنكر؟ إيه معنى المعروف والمنكر؟ إيه القيم التي يدعى الناس إليها؟ فقال: "من هذا إقامة الحدود على من خرج عن شريعة الله. ويجحب على 
أولي الأمر وهم علماء كل طائفة وأمراؤها ومشايخها أن يقوموا على عامتهم ويأمروهم بالمعروف وينهوهم عن المنكر فيأمرونهم با أمر الله بمثل 
شرائع الإسلام". 

هنا شيخ الإسلام بيتكلم على شرائع الإسلام وهي: الصلوات الخمس في مواقيتهاء والصدقات المشروعة اللي هي الزكاة» والصوم المشروع؛ 
وحج البيت الحرام» والإيمان باللّه وملائكته وكتبه ورسله واليوم الآخر, والإيمان بالقدر خيره وشره» والإحسان وهو أن تعبد الله كأنك تراه فإن 
لم تكن تراه فإنه يراك» مغل ما أمر الله به ورسوله من الأمور الباطنة والظاهرة, الإخلاص: إخلاص الدين مثل إخلاص الدين لله والتوكل على 


"مجع سام 

اللّه» وأن يكون الله ورسوله أحب إليه ثما سواهماء والرجاء لرحمة الله والخشية من عذاب الله. والصبر لحكم الله والتسليم لأمر الله مثل صدق 
الحديث والوفاء بالعهود, وأداء الأمانات إلى أهلهاء وبر الوالدين وصلة الأرحام, والتعاون على البر والتقوى» والإحسان إلى الجار واليتيم 
والمسكين وابن السبيل والصاحب والزوجة والمملوك؛ والعدل في المقال والفعالء ثم الندب إلى مكارم الأخلاق مثل أن تصل من قطعك› 
وتعطي من حرمك» وتعفو عمن ظلمكء من الأمر بالمعروف كذلك الأمر بالائتلاف والاجتماع والنهي عن الاختلاف والفرقةء وغير ذلك. 


وأما المنكر الذي فى الله عنه ورسوله فأعظمه الشرك بالله؛ وهو أن يدعو مع الله إلمًا آخر كالشمس والقمر والكواكب أو كملك من الملايين 
أو نبي من الأنبياء أو رجل من الصالين أو أحد من الجن أو تماثيل هؤلاء أو قبورهم أو غير ذلك هما يُدعى من دون الله -تعالى- أو يستغاث 
به أو يسجد له. فكل هذا وأشباهه من الشرك الذي حرمه الله على لسان جميع رسله» ومن المنكر كل ما حرمه الله كقتل النفس بغير الحق» 
وأكل أموال الناس بالباطل بالغصبء أو الربا أو الميسر, أو البيوع والمعاملات التي فى عنها البي -صلى الله عليه وسلم-, وكذلك قطيعة 
الأرحام وعقوق الوالدين» وتطفيف المكيال والميزان» والإثم والبغي والعبادات المبتدعة التي لم يشرعها الله ورسوله وغير ذلك. 

هنا شيخ الإسلام يا جماعة في هذا المقطع وني هذا الجزء من الكتاب يتكلم عن القيم الرئيسية التي يدعى الناس إليها؛ لو احنا قلنا احنا يا 
جماعة بندعو إلى الله تدعو إلى الإيه يعني؟ انت عايز إيه مني؟ فهنا بيوضح لك إن أنا يعني إيه بادعو إلى اللّه؟ يعني بكلم الناس على الإبمان 
بالله؟ يعني بكلم الناس عن الإيمان بالملائكة والكتب والرسل واليوم الآخرء بشرح لهم قصص الأنبياء وبشرح لهم سيرة البي -صلى الله عليه 
وسلم-» بشرح هم اليوم الآخر, وبشرح لحم القدر ومعاني القدر وقانون الأسباب وكيف يتعامل الله -سبحانه وتعالى- مع خلقه. إنك انت 
بتعلمهم ازاي يعبدوا ربناء بتعلمهم الصلاة, بتعلميهم الزكاة, بتعلميهم يصوموا ازاي ويحجوا ازاي وإيه معان الصيام» بتبلغيهم دين الله - 
سبحانه وتعالى -, بتكلميهم عن الحج بتكلميهم عن المعاني القلبية, بتكلميهم عن الصدق مع الله والإخلاص مع الله والتوكل على الله معنى 
التوكل ويعني إيه اعتماد القلب على الله؟ يعني إيه الرجاء في الله؟ بتعملي درس عن خشية الله» ودرس تاني عن محبة الله ودرس تالت عن 
الصبر لحكم الله ودرس عن التسليم والإذعان لأمر الله ودرس عن صدق الحديث والأخلاق: العفة والحياء. والحياء يا جماعة من أهم القيم 
الشرعية» يعني الحياء من القيم التي ينبغي أن تخاطب با النساء والرجال عمومًاء يعني للأسف يمن القيم التي كادت أن تضيع في كثير من 
الجتمعات» الحياء قيمة عالية جدّاء لكل دين خلق وخلق الإسلام الحياءء الحياء في المشية, "فَجَاءَنْهُ إِحْدَاهُمًا قشي عَلَى اسْتَحْيّاءِ" القه ١‏ 
إن الست يبقى عندها حياءء حياء من صوقا؛ صوًا ما يبقاش عالي» مشيتها؛ ما تبقاش ماشية متبخترة في وسط الرجال» إن هي بتستحي في 
وسط الرجالء إنها تقر في البيت "وَفَرْنَ في بُبُوتكُنَ ولا تبن تبج الجاهلِية الأو" ال > ما تختلطش بالرجالء ما تبقاش خراجة 
ولاجةء الدعوات الآن بقت دعوات قليلة الحياء؛ قليلة الحياء في اللبس وقليلة الحياء في الكلام وقليلة الحياء في المعاملات» وقليلة الحياء في 
الزواج والطلاق؛ قليلة الحياء في المعاملات عمومًا. إن احنا يا جماعة محتاجين نرجع بالناس إلى دين الله -سبحانه وتعالى-. نخاطبهم بالصدق» 
نخاطبهم بالحياءء نخاطبهم بالوفاء بالعهود» نخاطبهم بأداء الأمانات» "ِن الله يَأَمْرَكُمْ أن تُوَدُوا الْأَمَائاتِ إل أَمْلِهَا وَإِذَا حَكَمْتُم بيْنَ الاس أن 
تََْكُمُوا بِالْعَدلٍ" الدساء:86ت» هذه من أعلى القيم الشرعية؛ قيمة العدل. العدل الذي به قامت السماوات والأرض» العدل أداء الحقوق» 
العدل التسوية بين متساويين والمخالفة بين المختلفين» العدل معرفة الحقوق ومعرفة الحريات وكل إنسان ياخد حقه وبمارس حريته في حقه, 
ومين اللي بيحق الحق؟ الله -سبحانه وتعالى-» إيه معنى الحقوق؟ وإيه حق الرجل؟ وإيه حق الطفل؟ وإيه حق الزوجة؟ وإيه حق الابن؟ وإيه 
حق الأم؟ وإيه حق الجار؟ وإيه حق الصاحب؟ إيه الحقوق الشرعية؟ 

إن احنا نخاطب الناس بقيم الدين؛ إن لما يقول الأمر بالمعروف والنهي عن المنكر يعني أنا بأمر الناس با أمر الله به بالأمانات» البر» بر 
الوالدين» صلة الأرحام» التعاون على البر والتقوى» الناس تعين بعضها البعض» ربنا -سبحانه وتعالى- توعد الذين بمنعون الماعون, الماعون 
اللي الناس بتستعين به على الحاجات البيتيةء إن احنا نعين بعضنا البعض على الحياة وعلى أمور الدين وأمور الدنيا. 

الأمر بالمعروف والنهي عن المنكر: الإحسان إلى الجارء الإحسان إلى اليتيم» الإحسان إلى المسكين, الإحسان إلى ابن السبيل؛ الإحسان إلى 
الصاحب» الإحسان إلى الزوجة؛ الإحسان إلى المملوك, العدل في الأفعال, الندب إلى مكارم الأخلاق. 

الأمر بالمعروف والنهي عن المنكر: تجميع الناس؛ الأمر بالائتلاف, الأمر بالصف الواحد والكلمة الواحدة والاجتماع الواحد والنهي عن 
الاختلاف والفرقة. 


فهنا شيخ الإسلام بيتكلم على مسألة مهمة جدًا على معالم واضحة جدًا في معالم الأمر بالمعروف والنهي عن المنكر وإيه القيم الشرعية التي 
يُدعى الناس إليها؟ وإيه القيم التي يُنهى الناس عنها؟ يُنهى الناس عن الشرك بالله -سبحانه وتعالى- يُنهى الناس عن عبودية غير الله - 
سبحانه وتعالى- سواء بقى شياطين كواكب شس قمر نجوم صليب» الشرك مع الله -سبحانه وتعالى-» قبور؛ إنه يستغاث بغير الله أو يُسجد 
لغير الله. كل هذا من الأشياء التي ينبغي أن يُنهى الناس عنها. 

النهي عن المنكر النهي عن قتل النفس, إن احنا نعظم ما عظم الله -سبحانه وتعالى-» ربنا عظم الأعراض وعظم الأموال وعظم الدماءء فلا 
ينبغي أن نقتل النفس التي حرم الله -سبحانه وتعالى-» لا ينبغي أن نأخذ مال بغير حق» أكل أموال الناس بالباطل. ينبغي أن يُنهى الناس عن 
أكل أموال الناس بالباطل» يُنهى الناس عن المعاملات الحرام» الربا والميسرء البيع الحرم الاحتكار, ينهى الناس عن الغصب والسرقةء ينهى 
الناس عن الرباء ينهى الناس عن قطيعة الأرحام, ينهى الناس عن سوء الأخلاق مع الوالدين عن عقوق الوالدين» ينهى الناس عن الظلم في 
المكيال والميزان وتطفيف المكيال والميزان, والتعامل بميزانين ومعيارين» ولما نكون بنتعامل مع فلان اللي احنا بنحبه نتعامل بطريقة ولما نكون 
بنتعامل مع فلان اللي احنا بنكرهه بنتعامل بطريقة تانية» ولما نكون بنوزن الحاجة اللي احنا بنحبها نوزنها بالطريقة اللي احنا عايزينهاء ونستوني 
المكيال والميزان لما نكون احنا اللي هناخد, ولما نكون بنبيع نطفف المكيال والميزان ونحاول ننقص من حقوق الناس عشان احنا نستفيد 
استفادة على هامش البيع والشراء؛ وتطفيف المكيال» ينهى عن كل ذلك. 

يُنهى عن الإثم والبغي» ينهى عن البدع والأشياء التي ابتدعها الناس حتى يتقربون با إلى الله وهي ليست من عبودية الله -سبحانه وتعالى - في 
شيءء بل لهم شركاء شرعوا لهم من الدين ما لم يأذن به الله -سبحانه وتعالى-, فتقربوا إلى الله -سبحانه وتعالى- بأديان مبتدعة» وعبادات 
مبتدعة وأفكار مبتدعة» وتصورات مبتدعة عن الله -سبحانه وتعالى-» يُنهى عن كل ذلك. 


هنا شيخ الإسلام يا جماعة بيوضح لنا معالم الأمر بالمعروف والنهي عن المنكرء القيم الرئيسية مفردات في الأمر بالمعروف والنهي عن المنكر, 
إلام يدعى الناس وما الذي ينهى عنه الناس؟ 

بس هو هنا قبل ما يتكلم في الموضوع ده ذكر جملتين صراحة محتاجين نقف معاهم وقفة؛ بيقول: إن الأمر بالمعروف والنهي عن المنكر يجب 
على أولي الأمرء هنا بدأ يتكلم على تخصيص شوية على مسألة فرض الكفايةء يعني بيقول إن هو فرض إن يكن المكلفون من وصول الدعوة 
إلى الله. طب مين اللي مخاطب ابتداء بتسهيل وصول الدين إلى الناس؟ مين المخاطب ابتداء بتعليم الدين للناس؟ الجميع مخاطب بذلك» 
والأمة مخاطبة بذلك, هو فرض على الأمة بمجموعهاء لكن هو هنا بدأ يتكلم شيخ الإسلام على مسألة من المسائل المهمة جدًا بيقول: أنه 
يجب على أولي الأمر» يعني كل من تولى أمر؟ مين بقى أولي الأمر؟ شيخ الإسلام بِيُعَرّف مين أولي الأمر؟ بيقول: وأولي الأمر هم العلماء 
والأمراء والمشايخ, قال: "وهم علماء كل طائفة وأمرائها ومشايخها أن يقوموا على عامتهم ويأمروهم بالمعروف وينهوهم عن المنكر". 

فهنا بدأ شيخ الإسلام بيتكلم على إن واجب على كل من تعلم دين الله. ومن عنده القدرة على تعليم الناس وعلى أمر الناس بالمعروف وي 
الناس عن المنكر أن يقوم بذلك» واجب على كل شيخ وعلى كل من له سلطان أن يسهل الدين للناس» وأن يفرح بتدين الناس» وأن يعين 
الناس على أمر الدين؛ وأن يسهل وصول الناس إلى الدين ووصول الدين إلى الناس. 

فهنا بيقول وهو يجب على أولي الأمرء مين أولي الأمر؟ أولي الأمر كتير من ناس متخيل إن هم السلطان» لا أولي الأمر هنا يا جماعة شيخ 
الإسلام بيعرفها بيقول: وهم علماء كل طائفة وأمراؤها ومشايخهاء يبقى هو قال إن أولي الأمر طائفتين, العلماء والأمراءء يعني ربنا لما يقول: 
"أَطِيعُوا الله وَأَطِيعُوا الرَسُولَ اولي الْأَمْر مكو" > مين المخاطب بذلك؟ المخاطب بذلك هم أولو الأمر والأمراء الذين يقومون بأمر 
الدين» والذين يطيعون أمر الله -سبحانه وتعالى -, فجعل الله طاعة العلماء والأمراء في المعروف, إنما الطاعة في المعروف» جعل كل طاعة لله 
-سبحانه وتعالى - طاعة مطلقة؛ وكل طاعة للبشر طاعة مقيدة بالمعروف, يعني الوحيد الذي طاعته مطلقة من البشر هو البي محمد -صلى 
الله عليه وسلم-, لأنه ملغ عن الله -سبحانه وتعالى -, لأن الله -سبحانه وتعالى- ارتضاه أن يكون واسطة في البلاغ عنه» ليس في العبودية, 
يعني ربنا -سبحانه وتعالی- ارتضى إن الذي يبلغ دين الله هو البي -صلى الله عليه وسلم- لذلك جعل للبي مطاعة مختلفة عن کل طاعات 
البشرء فيما سوى ذلك من الطاعات اللي هو طاعة الزوجة لزوجهاء طاعة الابن لأمه, طاعة الشعب لول أمرهم الذي يحكمهم بالشرع, 
طاعة الناس في أمراء السفر "لا يحل لثلاثة يكونونَ بفلاة من الأرض إلا أمّروا عليهم أحدَهم"“ طاعة مدير المؤسسة اللي احنا بنشتغل فيهاء 
كل الطاعات بعد ذلك طاعات مقيدةء مقيدة بإيه؟ مقيدة "لا طَاعَةً في مَعْصِيّةَ الله إِعَا الطَاعَةٌ ف ا معروفب"*. 


فهنا شيخ الإسلام يا جماعة بيوضح معن الأمر بالمعروف والنهي عن المنكر قال: هو أن يتمكن المكلفون من وصول الدعوة إليهم. بدأ يعرف 
معنى حكم الأمر إن هو فرض كفاية ليس فرض عين» يعرف معنى الأمر بالمعروف والنهي عن المنكر» يعرف من يأمر بالمعروف وينهى عن 
المنكر» وقال إنه نخاطب بذلك الأمة حميعًا ولكن هو واجب على أولي الأمرء وبعد كده بدأ يتكلم على معى الأمر با معروف والنهي عن 
المنكر وقال إيه القيم التي يُدعى الناس إليها؟ وإيه القيم التي ينبغي إن حذر الناس منها؟ 


وبدأ بعد كده شيخ الإسلام يتكلم على معنى جميل قوي» في مسألة الأمر بالمعروف والنهي عن المنكر وهو الرفق» قال: "والرفق سبيل الأمر 
بالمعروف والنهي عن المنكر", الرفق يا جماعة ده من الحاجات الجميلة» من القيم العظيمة, من الحاجات التي أمرنا بماء "ما كان الرَفْقُ في شيءٍ 
إلا زات وما نْرعَ من شيءٍ إلا شاه" يعني الرفق ده حاجة لما تدخل بتزين أي حاجة, يعني عارفين لا نقول فيه حاجة كده لما بتتحط في 
الأكل بيبقى الأكل دايعا ريحته حلوة, وطعمه حلوء فيه حاجة .ا تتحط في البيت البيت بيبقى دايا شكله جميل وريحته جميلة, فيه شخصية 
لما بتيجي في وسط القعدة, القعدة بتحس إن هي اكتسبت روح جميلة. 

البي -عليه الصلاة والسلام- يقول إن فيه أسلوب من الأساليب لما بيكون موجود في الحياة كل حاجة في الحياة بتبقى حلوة» سواء كنا 
بنتناقش في مسألةء كنا بنساقش في مشكلة, بنتناقش في بلاء» بنتناقش في معضلةء بنتناقش في أي حاجة, ما كان ارق في شيءٍ إلا زانّه يعني 
رنه إلا كان له قيمةء عكس الرفق يا جماعة؛ الغلظة الشدة» لما يكون الموضوع فيه شدة وفيه غلظة حتى لو بنتكلم في حاجة صعبة أو حاجة 
شديدة هي أيضًا كل شيء يحتاج إلى رفق. 

عارفين لما كان الجزار بيقطع اللحمة فبيقطع اللحمة بصورة فيها نوع من أنواع الشدة, وبعد كده جاله واحد تان قال له انت بتعمل إيه؟ انت 
ليه شديد كده؟ قال له: ما هي اللحمة عشان تتقطع محتاجة شدة, فقال له: لا لا لاء هات السكينة كده وبدأ يحرك السكينة على اللحمة 
بطريقة بسيطة سهلة, وبدأ يذهب بجا ذهابًا وإياب فانقطعت القطعة التي أراد أن يقطعهاء فقال له: جربت الشدة واللين فرأيت اللين أقطع, 
قال له: أنا لما جيت أجرب ده وده لقيت إن كل حاجة تعرف تاخدها بالشدة تعرف تاخدها باللين, النبي -عليه الصلاة والسلام- كان رفيقًا 


بوك افد 


ضح مدا 
1 صححه الألباني 

في كل حال» الأصل في معاملات النبي -صلى الله عليه وسلم- الرفق» أحيانّ كان صحيح النبي -عليه الصلاة والسلام- كأنه منذر حرب» 
أحيانًا البي -عليه الصلاة والسلام- كان ممكن يشتد, وأحيانا البي -عليه الصلاة والسلام- كان ممكن يتكلم بكلمة فيها نوع من أنواع 
القوة والصلابة والحزم الشديد ويكون هذا من الحكمة» وهذا مهم جدًا في موضعه, لكن غالب حياة النبي -صلى الله عليه وسلم- كانت 
رفيقة. لو جيتوا تبحثوا كده المواضع التي اشتد فيها النبي -صلى الله عليه وسلم- على أحد أصحابه مغلا لما اشتد على أبي ذر وقال: إنك 
امرؤ فيك جاهلية» أو اشتد على عمر لما قال: ما لك وصاحبي لقد أغضبتمون أو لقد كذبتموني وصدقني أبو بكر في حديث الخلاف بين 
أبي بكر وعمر في الصحيح» هتجدوا إن المواقف اللي اشتد فيها النبي -صلى الله عليه وسلم- مواقف قليلة جدّاء وتجد إن الناس اللي اشتد 
عليها النبي -عليه الصلاة والسلام- ناس تقيلة جدًاء وتجد إن دين الناس دي كان دين عالي جدًاء وإن الحاجة اللي هم عملوها كانت حاجة 
تستحق هذه الشدة. 

هنا نقطة مهمة يا جماعة إن شيخ الإسلام بيتكلم عن إن الأمر با معروف والنهي عن المنكر مش معناه إن احنا بدشتد على الناس» وإن احنا 
بنزجر الناس» وإن احنا بنغلظ على الناس, وإن احنا بنشتم الناس» وإن احنا بنهين الناس» وإن احنا بنكسر الناس» إنغا معناه إن احنا محتاجين 
إن احنا نعرف أسلوب البي -صلى الله عليه وسلم- في الأمر بالمعروف والنهي عن المنكر, محتاجين نعرف أسلوب النبي -صلى الله عليه 
وسلم- في الدعوة إلى الله -سبحانه وتعالى-. 

يا جماعة النبي -عليه الصلاة والسلام- كان أحسن الناس خلقاء لو احنا هنلخص الدين كله؛ الدين كله أمر بالمعروف وي عن المنكر, كل 
الدين يدعى إليه» يعني لو شيخ الإسلام هنا اتكلم على قيم الشرعية وأهمية القيم الشرعية وأولويات القيم الشرعية؛ لكن مهم جدًا إن احنا 
نعرف إن الدين كله هو الأمر بالمعروف والنهي عن المنكر يعني هل مغلا ندعو الناس إلى إماطة الأذى عن الطريق؟ مش ده معروف؟ آه, ما 
دام معروف والنبي -عليه الصلاة والسلام- أمر به يبقى يدعى الناس إليه. هل ننهى الناس عن مغلا إيذاء القطة؟ آه, يُنهى الناس عن إيذاء 
القطةء يعني لو شفت واحد بيضايق قطة وقعد يعذبما في الشارع» أتماه عن ذلك؟ آه اناه عن ذلك» فهو ده منهي عنه شرعًا؟ ما دام منهي 
عنه شرعاء آه يبقى احنا ننهى عنه. الدين كله على بعضه بأخلاقه بعقائده بشرائعه بمعاملاته کل الدين هو يؤمر به وينهى عمًا تمى الله - 
سبحانه وتعالى - عنه. 


فهنا شيخ الإسلام بيقول: والرفق سبيل الأمر بالمعروف والنهي عن المنكر» يعني احنا عايزين نعرف طريق الأمر با معروف والنهي عن المنكر 
يبقى محتاجين نتحلى بالرفق, محتاجين نتحلى باللين» شوفوا ربنا -سبحانه وتعالى- بيقول: "اذهب إل عون إِنّهُ طَمَئ * فَقُولَا لَه قول لين 
عله يَعَدَكُرُ أؤ يَْشَى" > ربنا -سبحانه وتعالى- بيتكلم عن فرعون؛ فرعون بيقول لهم: أنا ربكم الأعلى» فرعون بيقول لهم: ما 
علمت لكم من إله غیري» وربنا -سبحانه وتعالى- بعث سيدنا موسى إلى فرعون واصطنع موسى -عليه السلام- على عينه حتى يكبر موسى 
ويشب موسى لأداء هذه المهمة الصعبة التي لم يستطع أحد من بني إسرائيل أن يفعلهاء مهمة صعبة جدًا انك انت هتقف قدام رجل بيقول 
للناس أنا ربكم الأعلى وما علمت لكم من إله غيري» والناس كلها مصدقة وبيقولوا صح فعلًا انت كده, "فَاسْتَخَفَ فَوْمَهُ فَأَطَاعُوهُ إِمْ 
كَانُوا قَوْمًا فَاسِقِينَ" » سيدنا موسى لما يذهب إلى فرعون يكلمه شوفوا ربنا -سبحانه وتعالى- بيقول لسيدنا موسى: فرعون طغى؛ 
يعني تجاوز الحد يعني تكبر على خلق الله» يعني تكبر على أمر الله طيب متوقع بقى إن هو با إنه طغى هيحصل إيه؟ هيحصل بقى صاعقة 
وهيحصل حرب هيحصل مشكلة هيحصل سيدنا جبريل يخسف به الأرض» تفاجاً إن ربنا بيقول لسيدنا موسى في معرض الأمر بالمعروف 
والنهي عن المنكر: 'فَفُولَا لَه قول لينا عله يدر أو يَدْسَى" ؛ ربنا بيقول لحم الأول الأمر بالمعروف والنهي عن المنكر محتاج منك انك 
تبقى لين» محتاج انك تختار ألفاظ لينة» محتاج انك تختار أسلوب لين محتاج انك تعرف تتكلم ازاي مع اللي قدامك» وتعرف انت بتكلم مين 
وتعرف انت هتقول له إيه بالظبط. 

فشيخ الإسلام هنا بينوه على إن أسلوب الأمر بالمعروف والنهي عن المنكر لو انت عايز تأمر وتدعو وتنهى وتتعلم دين وتدعو إلى الدين 
وتكلم الناس في الدين علينا أن نتعلم أسلوب ذلككء "اذغ ِل سَبيل رَبك بِالَكْمَةِ وَالْمَوْعِظَةِ الحَسَئةت وَجَادِهُم بالَِّي هي أَحْسَنْ" 


يبقى عندنا يا جماعة الحكمة اللي هي أسلوب من الأساليب اللي هي فعل أفضل الأشياء بأفضل العلوم في أفضل وقت على أفضل وجه. 
اللي هو عارفين بيقولوا فلان حكيم, بيقولوا لا يكون الرجل حكيمًا حتى يكون حكيمًا في أقواله وحكيمًا في أفعاله, إن واحد يكون بيعرف 
بيقول إيه؟ فين؟ لمين؟ ازاي؟ فهنا ربنا أمر النبي -عليه الصلاة والسلام- بالحكمة قبل ما يأمره بالموعظة الحسنة, إن فيه ناس محتاجة للحكمة, 
وفيه ناس محتاجة الموعظة الحسنة, وفيه ناس محتاجة وجادهم بالتي هي أحسن. 

ناس عندها شبهات» وفيه ناس محتاجة قلوبما تتحرك بالموعظة الحسنة» وفيه ناس محتاجة عل ولذلك كان هذا من أقسام الدعوة إلى الله - 
سبحانه وتعالى-, إن ممكن واحد يكون دوره في الدين إن هو ينشر الدین» ونمکن واحد يكون دوره في الدين إن هو يُعلم الدين» وممكن 
واحد يكون في الدين إن هو يدافع عن الدين, وممكن واحد يكون دوره في الدين إن هو يقيم الدين» يعني فيه واحد بيحقق الدين حقيقة في 
حياة الناس» وفيه واحد بيدافع عن الدين» وفيه واحد ملا ضد الشبهات وضد الأباطيل وضد البدع» وفيه واحد إن هو بيدعو الناس إلى 
الدين» والدعوة بقى في مراتب مختلفة والتفاوت؛ سواء دعوة يعلمهم أو يتلو عليهم آياته أو يزكيهم» سواء بالحكمة والموعظة الحسنة» سواء 
بتعليم الأحكام» سواء بتبليغ القرآن تبليغه معنى أو لفظاء بعسأل بتقول: هو أنا عشان أبلغ آية "بلغوا عني ولو آية" هل أنا يُشترط إن يكون 
عندي العلم الكامل في هذه الآية؟ يعني إيه العلم الكامل؟ هل العلم الكامل ده؟ يعني أكون مفسر زي مغلا محمد بن جرير الطبري مغلا ولا 
أكون مثا مفسر زي ابن كثير» يعني إيه العلم بالكامل بالآية؟ لاء المقصود هنا "بلغوا عني ولو آية" يعني كل من بلغته آية ووعاها يستطيع 
أن يؤديهاء فيه واحد يعرف يؤدي اللفظ فقط دون المعنى, وفيه واحد بيعرف يؤدي المعنى, وفيه واحد بيعرف يستنبط من المعنى دلالات 
وأشياء ينير بجا حياة الناس» كل واحد على قدره. لكن هنا مش المقصود إن عشان يبلغ الآية لازم يحصل كل علوم الحياة عشان يتكلم في 
هذه الآية وإلا فإن العلم لا ساحل له» يعني 'وَفَوْقَ كُلّ ذي عِلْم علي 


هنا شيخ الإسلام بيتكلم عن الرفق في سبيل الأمر با معروف والنهي عن المنكرء قال: والرفق سبيل الأمر بالمعروف والنهي عن المنكر, ولهذا 
قيل: ليكن أمرك بالمعروف بالمعروف, ويك عن المنكر بغير منكر, يعني هنا بدأ يحط هو قاعدة إن بيقول: إذا انت أردت أن تأمر بالمعروف 
فعليك أن تعرف ما هو المعروف وعليك أن تعرف أسلوب توصيل المعروف وإذا أردت أن تنهى عن المنكر فعليك أن تنهى عن المكر من 
غير أن ترتكب انت منكر» يعني بيشير إلى معنى إن أحيانًا مكن إنسان يأمر بالمعروف؛ وهو بيأمر بالمعروف هو نفسه بيعمل منكر, لإنه مغلا 
بيستكبر على الناس» إن هو بيستعلي على الذي يأمره» إن هو بينتقم منه. إن هو بيفضحه. هنا هو أمره بالمعروف لكنه ارتكب منكر كبير» 
إن هو مثا هتك ستر مسلم» إن هو تجسسء إن هو تحسسء كما قال البي -صلى الله عليه وسلم-: لا تجسسوا أو لا تحسسواء إن هو 
اغتاب» إن هو فضح إنسان» إن هو هتك ستر إنسان» إن هو تكبر على إنسان بيأمره وينهاه ويتكبر على إنسان مسلم. 

فهنا شيخ الإسلام بيقول إن انت لو عايز تأمر بالمعروف وتنهى عن المنكر عليك أن تأمر با معروف بالمعروف, يعني عليك أن تأمر بالمعروف 
بالأسلوب الذي مرنا أن نأمر به بالمعروف, اللي هو أسلوب الرفق واللين ومعرفة الحكمة في ذلك, وإذا أردت أن تنهى عن المنكر فانفى عن 
المنكر بغير أن ترتكب انت منكرء يعني مش لازم أنا عشان أنمى عن منكر أقع أنا في منكر أعظم منه» إن أنا ابقى أنا رايح أتماه عن منكر 
فأفاجأ إن أنا عملت منكر زي المنكر اللي إيه؟ اللي أنا غيت عنه» بقيت أنا كمان محتاج انمي عن المنكرء وتبقى سلسلة من المنكرات تحت 
ستارة أو تحت نضارة أو تحت زعم إن احنا بننهى عن المنكر. 

فبيقول: "ولهذا قيل ليكن أمرك بالمعروف بالمعروف ويك عن المنكر بغير منكر". 

شوفوا لما جاء يهودي يسب النبي -صلى الله عليه وسلم- وقال: السام عليكم» السام عليكم» هنا هو الراجل بيلعب بالكلام الراجل 
بيدلس في الكلام» بدل ما يقول: السلام عليكم قال: السام عليكم» شكلها كده شكل بعضهاء كلمة السام يعني الموت, والسلام ده دعوة 
ده تحية الإسلام» فهو بدل ما هو يقول: السلام عليكم, هو بيقول للبي -عليه الصلاة والسلام-: السام عليكم يقصد به الموت عليكم, 
وهو الكلمة معدية كده في السريع, مين اللي لقط الكلام وخد باله من الكلمة؟ أم المؤمنين عائشة. أم المؤمنين عائشة لما لقطت الكلمة قالت 
لهم: بل أنتم عليكم السام واللعنة وغضب الله -سبحانه وتعالى- عليكم أحفاد القردة والخنازير. فالبي -صلى الله عليه وسلم- قال: يا 
عائشة لا تقولي ذلكء قال ها: ليه تقولي ده؟ "ما كان الرَفْقْ في شيءٍ إلا زاتّه. وما نُرِعَ من شيءٍ إلا شاته"» أنا كفيتك, هو قال لي: السام 
عليكم» قلت له: وعليكم» وخلاص» خلص الموضوع» هو قال لي: السام عليكم؛ بيشتمني» ومتخيل إن أنا مش فاهم إن هو بيهزأ بيا ببسخر 
مني فأنا قلت هم: عليكم» وخلاص» مش محتاج انك انت تردي بكل هذه الإيه؟ بكل هذه الطريقة. 


فهنا الرفق. إن احنا يا جماعة أمرنا إن احنا نكون عندنا رفق في المعاملة» رفق مع أنفسناء رفق مع إخواننا من أهل الدين؛ رفق مع الناس 
عمومًاء رفق مع الظالم نفسه؛ مع صاحب الكبيرةء رفق مع الإنسان المتدين. فيه ناس تقول لك: لأ بما إنه بقى متدين يبقى لازم ما بيغلطش› 
ازاي يعمل كده؟ ويبدأ يحاسب الإنسان المتدين ده أو الإنسان اللي بيتقرب إلى الله أو الإنسان اللي هو شايفه في مرتبة من المراتب مغلا 
بيصلي» ملتحي» أو منتقبة أو بيقرأ قرآن أو ملا مرة من المرات شافه بيعمل عمرة أو بيعمل حج يبدأ بيعامله بطريقة مثالية. ليه ليه يا جماعة؟ 
خلينا عندنا رفق. إذا كان ربنا -سبحانه وتعالى - قال لسيدنا موسى إن هو يقول لفرعون: "فقولا لَه قول ليا لَعَلّهُ يَكذَكْرُ أَؤْ شى" طد:؛ 4 
ليه احنا بنتعامل مع بعضنا البعض بمذه الصلافة أو بمذا العنف؟ محتاجين يبقى عندنا رفق في المعاملة» رفق في الكلمات» رفق في الأفكار 
حتى, إن احنا يبقى عندنا رفق مع الفجار» مش معنى كده إن أنا مش شايف إن اللي بيحصل ده فجور, أو بسمي المعصية بغير اسمهاء خلي 
المعصية هي ال معصية» فيه ناس بتفهم الرفق ده إن هو ما ينفعش إن أنا امي المعصية بغير اسمهاء يعني ما تحبش تسمي قلة الحياء قلة حياءء 
ما تحبش تسمي التبرج تبرج» ما تحبش تسمي الزنا زناء ما تحبش تسمي الفجور فجورء إنما تسميه أي اسم تان, لا لأ خلينا نقف عند حد 
الله -سبحانه وتعالى-» أيوه المعصية هي المعصية, أيوه ده امه زناء أيوه ده امه رباء أيوه ده امه فجور, خلينا نقف مع المسميات؛ الطاعة 
وا معصية هي هي» خلينا نقف مع حسن الخلق إن امه حسن الخلق, والوفاء امه وفاء, والأمانة مها أمانة ما اسمهاش واحد بياخد على قفاه 
مها أمانة, والإنسان الطيب وسليم الصدر ده إنسان طيب وسليم الصدر وده يحمد له ويكون له زخر عند الله -سبحانه وتعالى-» خلينا 
نسمي الطاعة طاعة ونسمي المعصية معصية» لكن مش معنى إن أنا مسمي المعصية بامها وعارف إن اسمها معصية إن أنا أتعامل معها تعامل 
بغير أمر شرعي» خلينا نسميها امها الشرعي وخلينا أيضًا نتعامل معها كما أمرنا أن نتعامل يما بأمر الله -سبحانه وتعالم-. 


قال: "وإذا كان الأمر بالمعروف والنهى عن المنكر من أعظم الواجبات أو المستحبات فالواجبات والمستحبات لابد أن تكون المصلحة فيها 
راجحة على المفسدة» إذ بمذا بعثت الرسل ونزلت الكتب والله لا يحب الفساد» بل كل ما أمر الله به فهو صلاح". 

هنا نقطة, شيخ الإسلام يا جماعة بيشير إليهاء ويمكن من أهم نقاط هذا الكتاب هذه النقطة, إيه الإشارة التي يشير إليها؟ إيه التقرير اللي 
شيخ الإسلام عايز يقرره في هذا؟ بيقول: إن يا جماعة لابد من النظر مش بس لأسلوب الأمر بالمعروف والنهي عن المنكر كذلك إلى المآلات, 
إلى مسألة المصلحة والمفسدة, إن أحيانً بيحصل مصلحة وأحيانً بيحصل مفسدة» طب إيه المصلحة والمفسدة؟ 

هنا شيخ الإسلام الأول قرر التقرير, إيه هو؟ قال إن الكتب نزلت والرسل أرسلت لأجل إقامة المصالح وتعظيم المصالح ورفع المصالح وتحقيق 
المصالح وتكميل المصالح. وكذلك بعت الرسل وأنزِلّت الكتب لأجل تقليل المفاسد وإزالة المفاسد» طيب أحيانًا بيكون معيار المصلحة 
والمفسدة ده معيار وهمي» معيار دماغي معيار فكري» يعني مغلا فيه واحد بيعظم أوي الحالة النفسية, فيبقى المصلحة بالنسبة له إن فلان 

حالته النفسية تبقى حلوة, فيه واحد أوي بيعظم الفلوس, فيبقى المصلحة بالدسبة له إن فيه مكسب مادي؛ فلوسء فيه واحد أوي بيعظم 
المنصب» فيبقى بالدسبة له المصلحة العظمى إن المنصب الفلان هو يناله» فبالنسبة له هو بيرى هذه المصلحة كبيرة جدًا وعنده استعداد إن 
أي مفسدة ترتكب لأجل تحصيل المصلحة اللي هو يراها هو مصلحة. 

فبدأ أول حاجة شيخ الإسلام بيقررها بيقول: إن الدين عموما جاء بتحقيق المصالح وتقليل المفاسد, وبيقول إن الأمر بالمعروف والنهي عن 
المنكر هو من أعظم الواجبات والمستحبات, يعني أحيانًا في حق واحد هو واجب عليه وأحيانًا في حق واحد هو مستحب» زي ما احنا 
اتكلمنا في مسألة الفرض الكفاية والفرض العين ومش معنى إن هو فرض كفاية إن بقية الأمة ما تعملوش, فإذا كان الأمر بالمعروف والنهي 
عن المنكر واجب على العلماء طيب لو مفيش علماء؟ يبقى واجب على الأمة» وكل من له قدرة على التعلم» وكل من عنده مساحة من إن 
هو يقيم هذه العبودية فعليه أن يفعلها قدر استطاعته» طيب ويجب كذلك على أصحاب السلطان وأصحاب المناصب إن كل واحد يسهل 
وصول الدين إلى الناس» ويسهل دعوة الناس إلى الله -سبحانه وتعالى-. 


بيقول إن مبنى الدعوة قايم على مآلات كذلك» زي ما هو بيقول إن من أسلوب الأمر بالمعروف المنكر والنهي ممكن الرفق, كذلك مقالات 
المآلات, يعني إيه المآلات؟ يعني ما يترتب على ذلك. يعني مش فكرة إن أنا أقوم قايل كلمتين وخلاص» طب إيه اللي هيترتب على ذلك؟ 
يعني إيه اللي هيترتب على هذا الكلام؟ إيه اللي هيترتب على هذه الفتوى؟ إيه اللي هيترتب من فهم الناس ومن حمل الناس على ذلك؟ إيه 
اللي هيحصل بعد ذلك؟ 

فبيقول: الأمر بالمعروف والنهي عن المنكر لابد أن تكون المصلحة فيه راجحة» يعني إيه المصلحة راجحة؟ يعني أنا غلب على ظني إن فلان 
ده لما أنا هأمره بالمعروف إن هو هيتحقق مصلحة معينة» طب إيه المصلحة؟ قال لك: أول مصلحة هي كل ما أمر الله به فهو صلاح يبقى 
هنا يا جماعة شيخ الإسلام بيعود مرة أخرى على بدء ليوضح أن المصلحة كل المصلحة في الوحي, يعني إيه المصلحة؟ إيه معيار المصلحة؟ 
معيار المصلحة والمفسدة هو اتباع الوحي, يعني ازاي أنا أعرف إن أنا بعمل صح؟ إن أنا باتبع أمر الله -سبحانه وتعالى-. "كاب أنزل إِلَيِكَ 


فلا يکن في صذرك حرج مَنْهُ نر به" > إن احنا أمرنا إن احنا نتبع الوحي» "الَِعُوا مَا أَنزلَ إِلَيِكُم من رَبَكُمْ ولا تَعَبعُوا من دونه 
لاء" > إن احنا أمرنا إن احنا نتبع الوحي, أمرنا إن احنا نتتبع سنة النبي -صلى الله عليه وسلم-» أمرنا إن احنا نسير وفق كلام 


الله -سبحانه وتعالى -, أمرنا إن احنا نستبصر ونستضيء ونعرف الخير من الشر بمعيار الوحي. 

يبقى هنا بيقول إن الأمر بالمعروف والنهي عن المنكر مبني على المصلحة وتحقيق المصلحة ومعيار ده هو إيه؟ هو كل ما أمر الله به. كل ما 
يبقى لو واحد قال لك لا لا لا هو احنا محتاجين حقق الصلاح والإصلاح؟ تقول له تام طيب» يبقى نحقق الصلاح والإصلاح إن احنا 
نلغي الآية دي مثلا نلغي الختان» مثا نلغي الطب» نلغي مثلا الصلاة, نلغي الزكاة, نلغي الصيام, ليه؟ يقول لك: أصل الصيام بيحقق 
مفسدة أو الصلاة بتحقق مفسدة فبالتالي احنا نلغي هذه الصلاة لكي نحقق الإصلاح, لإن الدين جاء بالصلاح والإصلاح. تقول له لأ 
الدين جاء بالإصلاح والصلاح صحيح) ولكن معيار هذا الصلاح والإصلاح هو الوحي, لذلك قال الله -سبحانه وتعالى - عن طائفة من 
الناس من المنافقين في مطلع سورة البقرة: 'وَإِذَا قيل لَُمْ لا تُفْسِدُوا في الْأَرْضٍ قَانُوا إا ن مُصلخون * آلا إِكُمْ هُمْ الْمُفْسِدُونَ وَلكن لأ 
يَشْعْرُونَ" ؛ إن فيه ناس متخيلة نفسها مصلحة لكن إصلاحه على وفق معياره الخاص على وفق هواه على وفق ما يراه هو لا 
على وفق وحي الله -سبحانه وتعالى-. 

فهنا شيخ الإسلام بيوضح إن الشريعة أو إن الأمر بالمعروف والنهي عن المنكر مبناه على تحقيق المصلحة الراجحة ودفع المفسدة الراجحة» 
وأن معرفة ذلك يكون بمعرفة الوحي» فكل الخير وکل الصلاح والإصلاح نابع من هذا الوحي» قال: بل کل ما أمر الله به فهو صلاح» كل 

أمر من الأمور الشرعية؛ سواء الأمر ده أمر مباشرء سواء الأمر ده دلالة على شيء معين» سواء الأمر ده أمر واجب أو مباح أو مستحب» 
سواء النهي ده نمي عن منكر, تمي تحريم أو ني تنزيه, كل ما تى الشرع عنه فهو من الصلاح» وكل ما أمر الله به فهو من الصلاح. 

قال: "وقد أثنى الله -سبحانه وتعالى- على الصلاح والمصلحين الذين آمنوا وعملوا الصالحات وذم الفساد والمفسدين في غير موضع» فحيث 
كانت مفسدة الأمر والنهي أعظم من مصلحته لم يكن مما أمر الله به. وان كان قد ثُرِكَ واجب وفعل محرم", هنا بقى يا جماعة نقطة مهمة جدًا 
بدأ شيخ الإسلام يتكلم فيها بيقول: إن أحيانًا بيتعارض مصلحة ومفسدة» بيتعارض أمر وفي. يعني إيه؟ مثل سريع كده خلينا نفهم به لو 
مغلا احنا عندنا شيخ بيعلم الناس دين وعنده أتباع كثر وبيعمل حاجات خير كتير لكنه فيه مسألة معينة من المسائل هذه المسألة عنده فيها 
مشكلة وهي عنده خطأء هنا هل أأمر الناس بأنما تتبعه لاعتبار إن هو بيدل الناس على الله وإن هو مثلا عنده حاجات جميلة عن الله - 
سبحانه وتعالى-. وإن هو بيدل الناس على سنة النبي -صلى الله عليه وسلم-, والا أنمى الئاس عن اتباعه؟ لإنه عنده بعض الأخطاء في 
بعض الأشياء تبينت لي وعارف إن هو خالف فيها كلام البي -صلى الله عليه وسلم-. هنا تعارض مصلحة ومفسدة» هنا تعارض خير وشرء 
هنا تعارض إن أنا محتاج إن أنا أأمر وأخى» وأغلب الناس مش بتسمع الكلام على بعضه. وبيسمع حتة واحدة ويسيب الباقي» يعني لو هو 
قلت له والله فلان ده عنده خير؛ فيه واحد اتنين تلاتة أربعة ما بيسمعش حاجة تانية» بقى فلان ده بالنسبة له معصوم, لو قلت له فلان ده 
جميل وكويس بس عنده خطأ في واحد اتنين تلاتة أربعة ما عدش بيسمعه خالص لإن هو عايز يسمع حد معصوم وده مش موجود» فهنا شيخ 
الإسلام بيشير إلى مسألة: بيقول إيه؟ إن إذا وجد مصلحة راجحة؛ المصلحة الراجحة يعني فيه أمر شرعي كبير معظم عند الله -سبحانه 
وتعالى - له قيمة كبيرة -وده هنفصل فيه كتير في الفصل اللي جاي إن شاء الله في هذا الموضوع, ويعني محتاجين نفصل فيه شوية في مسألة 
تعارض المصالح والمفاسد في الأمر بالمعروف والنهي عن المنكر- إذا تعارض الاتنين نعمل إيه؟ فهنا بيقول إذا تعارض المفسدة مع المصلحة 
فبيقول شيخ الإسلام: "أثنى الله على الصلاح والمصلحين الذين آمنوا وعملوا الصالحات وذم الفساد والمفسدين في غير موضع» فحيث كانت 
مفسدة الأمر والنهي أعظم من مصلحته لم يكن نما أمر الله به"» بيقول لو إن احنا تمينا عن الفساد, فكان النهي عن المنكر ده هيؤدي إلى 
مفسدة أعظم, مثلّا واحد بيشرب سجاير وهو سيء الخلق مغلا فراحت أمه تقول له ما تشربش سجاير وقامت مزعقة معاه» قام سب بالدين» 
هنا ترتب على النهي عن المنكر منكر آخر, عق أمه وسب بالدين» هل هنا الأم دي المفسدة اللي هي كانت راحة تنهى عنهاء حققت 
المصلحة من النهي؟ لأ ما حققتهاش, طيب هل ترتب على هذا النهي عن المنكر مفسدة أعظم منه؟ آه» ترتب عليها. إيه هي؟ إن هو عق 
أمه وإن هو سب بالدين؟ يبقى مفسدة إنه يشرب سجاير ولا مفسدة عقوق الوالدين وسب الدين؟ هنا بقى فيه مفسدتين» بقى فيه مفسدة 
متزتبة على نمي عن مفسدة. 

فهنا شيخ الإسلام بيقول: فحيث كانت المفسدة في الأمر والنهي أعظم من مصلحته لم يكن هذا ما أمر الله به يبقى كان المفروض إنما هنا 
إا تسکت» يعني إيه ما تنهاش؟ لاء هيبقى في طريق تان » هيبقى فيه مقدمات تانية» لكن هي محتاجة توازن بين المفاسد بعضها البعض» وإن 
كان قد ترك واجب وفُعل محرم؛ يعني لو هي سكتت هيترتب على ذلك ترك واجب اللي هو إيه؟ إا رأت منكر ول تغيره وفعل حرم إن هو 
قاعد بيشرب سجاير وضيع صحته وضيع فلوسه في شيء مضرء لكن هي إيه اللي خلاها تسكت عن هذا الضرر؟ ليس لإن هذه المعصية 
ليس فيها مفسدة إنما لأنه ترجح عندها أن هناك مفسدة أعظم من هذه المفسدة. 


يبقى يا جماعة في هذا التقرير الرفق كأسلوب مسألة مهمة جدّاء والأساليب الدعوية ينبغي إن تحلى بالرفق. 


رقم اتنين إن المصلحة ورجحان المصلحة, وإذا ترتب مصلحة راجحة يبقى حينها ينبغي إن يؤمر با معروف ويُنهى عن المنكر» والمصلحة 
الراجحة ضابطها الشرع وليس الموى» وليس الاختيارات الحياتية وليس المصالح الشخصية, إنما ضابطها الشرع. 

رقم تلاتة إذا كان فيه مفسدة أعظم, نترك الأمر بالمعروف والنهي عن المنكر؟ آه نتركه» نتركه ليه؟ نتركه لإن هيترتب على النهي عن المفسدة 
مفسدة أكبر منهاء فبالتالي يبقى اللي احنا كنا رايحين ننهى عنه تعظيمًا لأمر الله تسببنا في إن لا احنا عظمنا ربنا -سبحانه وتعالى- ولا اللي 
موجود ده عظم ربنا -سبحانه وتعالى- ولا الخير انتشرء يبقى الأمر بالمعروف والنهي عن المنكر هنا حقق مفسدة فعشان كده بيقول إيه؟ 
بيقول: فحيث كانت مفسدة الأمر بالمعروف أعظم من مصلحته لم يكن ما أمر الله به وان كان قد ثرك واجب وفعل محرم. 


يبقى هنا يا جماعة اعتبار المآلات؛ عارفين كان مرة لما دخل جنود التتار إلى بلاد المسلمين, فكانوا بيسكرواء فبعض المشايخ راحوا قالوا لشيخ 
الإسلام قالوا احنا هننكر عليهم شرب الخمر, الخمر حرام وما ينفعش يشربوا الخمر في شوارع الإسلام» قال هم لا ما تدكروش عليهم شرب 
الخمر, فقالوا له ليه؟ الخمر حرام ده محرمة بالإجماع ده كلام ربناء قال لهم يا جماعة ما هم لما مش هيشربوا الخمر هيحصل إيه؟ هيفوقواء ولا 
يفوقوا يحصل إيه؟ هيقعدوا يقتلوا في المسلمين طب إنه يقتلوا في المسلمين أحسن؟ ولا يشربوا الخمر ويفضلوا سكرانين ومش فايقين؟ فيقولوا 
لا يفضلوا سكرانين ومش فايقين, قال لهم خلاص سيبوهم سكرانين» ده مش معناه إن الخمرة مش حرام» لكن هناك مفسدة مترتبة راجحة 
عند هذا الآمر با معروف والناهي عن المنكر من نيه عن هذا المنكر والأمر بالمعروف. زي مثلا كده واحد بيشتغل في الحرام بيتاجر في 
المخدرات مثلاء ولا واحدة مغلا بتشتغل في الحرام مغلا في الدعارة ولا في أي حاجة حرام» وبعدين واحد قعد يأمرها بإنما مغلا لابد أن تتصدق» 
طبعا الأمر بالصدقة أمر عظيم مهم جدًا لكن ما وضحلهاش إنما تتصدق من حلال» فالست عملت إيه؟ راحت تشتغل في الحرام أكتر وتتاجر 
في المخدرات أكتر أو تتاجر في الدعارة أكتر أو تعمل دعارة أكتر عشان إيه؟ عشان تجيب فلوس أكتر عشان تتصدق, لا لا لا ماكنتش 
تأمرها بالصدقة خالصء ليه؟ لإن انت أمرك هذا دون توضيح هذا سيؤدي إلى مفسدة أعظم, إن هي ضلت ناس كتير وإن هي أفسدت كتير 
في الأرض عشان تأي بمصلحة انت تظنها مصلحة. وده باب من الأبواب المهمة جدّاء قال: وإن كان قد ترك واجب وفعل محرم, إذ المؤمن 
عليه إن يتقي الله في عباده وليس عليه هداهم» وهذا معنى قوله -تعالى-: "يا أَيُّهَا الَّذِينَ آمَنُوا عَلَيْكُمْ أَنَفْسَكُمْ لا يضرم من ضّلَ إِذَا 
اهْتَدَيْتَم" » أي أقيموا الدين في نفوسكم» وحياتكم وفق وسعكم» وضابط هام في المصلحة إن ليس هو هداية الناس, إنما الضابط 
في المصلحة هو إقامة الشرع. 

هنا يا جماعة شيخ الإسلام بيقيم الحجة وبيستدل بمحذه الآية على إن الضابط "ليس عليك هداهم, لا يضركم من ضل إذا اهتديتم". فبيقول: 
إن الضابط ليس معنى المصلحة هو هداية الناس» إنما معنى المصلحة هو امتثال أمر الله -سبحانه وتعالى-, والاهتداء إنما يتم بأداء الواجب» 
بيقول: لا يضركم من ضل إذا اهتديتم, يعني إيه اهتديتم؟ يعني أنتم فعلتم الواجب» فإذا قام المسلم بما يجب عليه من الأمر بالمعروف والنهي 
عن المنكر كما قام بغيره من الواجبات لم يضره ضلال الضلال» وذلك يكون تارة بالقلب وتارة باللسان وتارة باليدء فأما القلب فيجب بكل 
حال إذ لا ضرر في فعله» ومن لم يفعله فليس بمؤمن كما قال النبي -صلى الله عليه وسلم-: وذلكَ أَضْعَفُ الإيمانٍ في حديث "من رَأَى منكم 
مُنْكَرًا لغيه بيده فان 1 يَسْتَطِعْ قبلسانه فان 1 يطغ فَبقَلْبِه وذلك أَضْعَفُ الإيمان", وني رواية ليس وراء ذلك من الإيمان حبة خردل. 
وقيل لابن مسعود: من ميت الأحياء؟ قال الذي لا يعرف معروفًا ولا ينكر منكرًا. 

هنا شيخ الإسلام بيقول إن لا يضركم من ضل إذا اهتديتم» يعني إيه اهتديتم؟ يعني أنتم أقمتم أمر الله -سبحانه وتعالى-. فأقمتم أمر الله - 
سبحانه وتعالى- ازاي؟ قال لك أقمتم الأمر بالمعروف والنهي عن المنكر. بإيه وهو من أمر الله -سبحانه وتعالى-؟ قال لك أحيانًا بالقلب 
وأحياتا باللسان وأحيانًا باليد وأقل حاجة خالص اللي مفيش فيها اللي هو عارفين اللي هو إيه؟ إن انا كاره المعصية؛ كارهها اللي هو معنديش 
نوع من أنواع التعايش السلمي ولا حب المعصية: إنما كاره المعصية, ليه كاره المعصية؟ لأا بتغضب ربنا -سبحانه وتعالى- فأنا مش حابب» 
حتى لو معرفتش أقول حتى لو معرفتش أنفى لكن أنا مش حابب» مش عايز» رافض» إرادت مخالفة لهذا. قيل لابن مسعود: من ميت الأحياء؟ 
قال: الذي لا يعرف معروفا ولا ینکر منكرا. 

وهذا هو المفتون الموصوف في حديث النبي -صلى الله عليه وسلم-: "تُعْرَضْ الف على الوب كالخصير عُودًا عُودَاء فاي قَلْبٍ أشرتماء 
کت هد نودوي ذل اکر لکت که ةبد حل یز على فاي على انع : مف الصّفا فلا صر نة ما دات 


الشات والأرضٌ» وَالآخَر أْسَوّد د مُْبادًا کالگوزء خب لا يَعْْفٌ مَعْرُوفَاء ولا يكز مُنْكُرَاء إل ما اشرب من هَواة"'. 


فهنا شيخ الإسلام بيقول: إن أقل حاجة في الحداية هي هداية القلب» وهداية القلب هو أمر القلب بالمعروف وغيه عن المنكر, وازاي إن 
القلب يعرف المعروف وينهى عن المنكر؟ إن هو يكون غير راضي بالمنكر ويكون حب للمعروف, وده أقل الحداية» اللي هو لا يضركم من 
ضل إذا اهتديتم, وقال إن إذا ده ضاع فتبدأ الفطرة تنتكس» وإذا الفطرة انتكست يحصل كالكُوز, e‏ عرف مَعْرُوفَاء ولا يُنكِرُ مُنْكْرَاء 
يعني لما القلب يضيع يبقى معدش عارف معروف فين ولا منكر فين اومال المعروف يبقى إيه؟ يبقى المعروف اللي هواه كان في أحد الحاضرات 
الدكتور بيقول للطالبات عن الحجاب فقامت واحدة قايلة والله الحجاب مش فرضء فأحد الطلبة بيقول لي هو أنا متعجب بس هي ليه 
حلفت؟ وإيه اللي خلاها تقول كده؟ يعني أنا معنديش مشكلة إن انت تبقي محجبة أو مش محجبة» لكن هي أصبح المعروف عندها هواهاء 
والمنكر عندها هواهاء فالحاجة اللي هي بتحبها تبقى معروف, والحاجة اللي هي ما بتحبهاش تبقى منكر. 

عارفين فيه ناس كده اللي هو بيعمل معصية فتقول له ده غلط وده حرام يقول لك لا لا لا أنا مش ممكن أعمل حرام, وبما إن أنا عملتها - 
كأنه بيستدل يعني- بما إن أنا عملتها إِذَا هي حلال» فتبقى انت مستغرب هو معيار الحلال والحرام اللي انت عملتها أو اللي انت فاهمها؟ 
ولا معيار الحلال والحرام هو قال الله قال النبي -صلى الله عليه وسلم-. 


هنا اختم» بيقول شيخ الإسلام: وهنا يغلط فريقان من الناس: 

فريق يترك ما يجب من الأمر والنهي تأويلًا هذه الآية اللي هي آية "لا يضركم من ضل إذا اهتديتم": يعني فيه فريق لما يسمع هذه الآية "ي 
نها الّذِينَ آمَنُوا عَلَيْكمْ اتفگ كي من ضَلَ إِذَا اهْتَدَيْثُمْ", فبيترك الأمر بالمعروف والنهي عن المنكر تماماء ليه؟ يقول والله هو ريا 
قال كده لا يضركم من ضل إذا اهتديتم, وقد قال أبو بكر الصديق في خطبته إنكم تقرأون هذه الآية 'عَلَبَكُمْ أَنفْسَكُمْ لا يَضْرّكُم مّن ضّلَّ 

إذا المْتَدَيْئُْ" وأنكم تضعوفا في غير موضعهاء وإني “معت النبي -صلى الله عليه وسلم- يقول: إن الناس إذا رأوا منكرا فلم يغيروه أوشك أن 
يعمهم الله -سبحانه وتعالى - بعقاب منه". 

والفريق الثاني اللي هو فريق بيعمم طريقة دون فقهء قال: من يريد أن يأمر بالمعروف وينهى عن المنكر إما بلسانه وإما بيده مطلقًا من غير 
فقه ولا حكم ولا صبر ولا نظر فيما يصلح من ذلك وما لا يصلح» بيقول إن الأمر اللي احنا أمرنا به إن احنا لا يضركم من ضل إذا اهديتم 
إن احنا أمرنا أن نختدي بمدي الله -سبحانه وتعالى-, وإن الحداية دي هداية القلب» وإن هداية القلب دي مع هداية الجوارح» وان الإيمان 
قول وعمل واعتقاد وان احنا أمرنا إن احنا نأمر بالمعروف وننهى عن المنكر. 

فبيقول: فيه ناس يا إما قالت لك خلاص بقى أنا ماليش دعوة "عليكم أنفسكم" وکل واحد ينكب على نفسه ولا يأمر ولا ينهى ومالناش 
علاقة بالموضوع, وكأن الأمر بالمعروف والنهي عن المنكر للمجتمع» لأ الأمر بالمعروف والنهي عن المنكر لك انت شخصيًا ده» عبودية لله 
-سبحانه وتعالى-» يعني أنا مش بتكلم عشان الئاس تقول والناس تعيد» إنما أتكلم لأجل أن الله أمرنا أن نتكلم, إن بداية إن تحقيق المصلحة 
هو إقامة أمر الله -سبحانه وتعالى-, إن احنا نبلغ بماء إن احنا نحقق عبودية الله -سبحانه وتعالى-, إن احنا محتاجين ثواب الله. إن احنا 

محتاجين نفر من عقاب الله بتحقيق عبودية الدعوة إلى الله -سبحانه وتعالى-. فبيقول إن فيه ناس لما معت "عليكم أنفسكم" تركت الأمر 
با معروف والنهي عن المنكرء ده الفريق الأول. 

والفريق التاني لما مع "عليكم أنفسكم لا يضركم من ضل إذا اهتديتم"» بدأ يأمر بالمعروف وينهى عن المنكر بالقوة والغلظة واللسان في كل 
حاجة ونسي أن أحيانً يكون الأمر با معروف والنهي عن المنكر بالقلب» ولابد من استحضار ومعرفة معنى الحكمة ومعنى الرفق ومعنى المصالح 
والمفاسد والموازنات في ذلك. 

فبيقول الفريق الثاني من يريد إن يأمر وينهي إما بلسانه وإما بيده مطلقًا من غير فقه ولا حكم صبر ولا نظر فيما يصلح من ذلك وما لا 
يصلح وما يقدر عليه وما لا يقدر عليه كما في حديث أي ثعلبة الخشبي سألت عنها البي -صلى الله عليه وسله- فقال: "بل ائتمروا با معروافٍ 
وتناهَوًا عن المنكر حم إذا رأَيْتَ شا مطاعًا وهوّى متّبَعَا ودنيا مؤْثّرةَ وإعجاب كل ذي رأي برأيه فعليك نفسّك ودغ أمرّ العوَامٌ فاد من 
ورائكم أيَامَا الصّيرٌ فيهنَ مغل قبض على الجمرء للعامل فيهنٌ مغل أجرٍ حمسينَ رجلا يعمّلونَ مثل عمله" هنا شيخ الإسلام أحسن إذ جاء 
بهذا الحديث وهو يضع حد: بيقول إن الإنسان عليه إنه يفهم امتى يأمر وامتى ينهى» وامتى يسكت, وامتى الكلام يبقى له لازمة» وامق 
الكلام ما لوش أي لازمةء وازاي يأمر وينهى» فبيقول إن أبو ثعلبة لما سأل النبي -صلى الله عليه وسلم- عن هذه الآية فالبي وضع له ضابط 
قال له: اعمل ده لكن إذا رأيت شحًا مطاعًا؛ يعني لو لقيت اللي قدامك مش بيفهم» شحًا مطاعًا وهوى متبع ودنيا مؤثرة» يعني واحد 
وظيفته دنيته؛ لا فارق معاه حق ولا باطل ولا قضيته حق وباطل» "إذا رأیت هوى متبع" إذا ریت اللي انت رايح تأمره وتنهاه ده عنده اتباع 
للهوى شديد» طب ما هو كل واحد عنده منكر أو محتاج إن هو يؤمر بالمعروف فيه جزء من اتباع الهوى» لكن هنا بيقول: إذا رأيت؛ يعني 
مسألة واضحة وضوح الشمس حاجة مش متشافة, "إذا رأيت شحًا مطاعًا وهوىّ متبع" واحد مش عايز يسيب» مش عايز يبذل» مش عايز 
يضحي» "إذا رأيت شحًا مطاعًا وهوى متبع ودنيا مؤثرة وإعجاب كل ذي رأي برأيه" واحد معجب عارفين "إذ أَغْجَبَنكُج كنرك فَلَمْ تُغن 


بو 
- 24 


1 » واحد معجب بنفسه وبرأيه وبأفكاره دون أن يتبع الوحي ودون أن ينكسر لكلام الله -سبحانه وتعالى-. 

فقال في هذا: عليك إذا رأيت شحًا مطاعًا وهوىّ متبع ودنيا مؤثرة وإعجاب كل ذي برأيه ورأيت أمرًا لا يدان لك به يعني معندكش قدرة 
على التغيير لا بالكلام ولا باليد فاسكت» قال: فعليك بنفسك ودع عنك أمر العوام» فإن من ورائك أيام الصبرء وبدأ البي -عليه الصلاة 
والسلام- يوضح له إنه يحقق عبودية الصبر على أمر الله. والصبر على إقامة دين الله في نفسه, وفي حياته» في وسط إخوانه» في وسط أولاده» 
قدر استطاعته, لأنه لا يستطيع أن يغير هذا الذي عنده شحًا مطاع وهوى متبع ودنيا مؤثرة وإعجاب برأيه وهو لا يقدر على ذلكء لا يدان 
لك به يعني لا تستطيع ولا تملك من أمرك شيء. 

يبقى فيه ناس قررت إا تفهم الأمر بالمعروف والنهي عن المنكر على إنه الغلظة والشدة والايد والقوة فقط. ودول أخطأوا. 

وفيه ناس قررت إتما بما إن مفيش نتيجة أو با إن المسألة صعبة وربنا قال: عَلَِكُمْ أَنفْسَكُمْ لا يَضْدَكُم مّن ضّلَ إِذَا اهْتَدَيْتُمْ فيبقى الواحد 
ينكب على نفسه ويترك الدعوة إلى الله -سبحانه وتعالى-» فتركه. 

فهنا الفريقين أخطأوا في ذلك. ثم بعد ذلك وضح شيخ الإسلام أن الحق لا مع هؤلاء ولا مع هؤلاء. 

اكتفي بمذا القدر وأقول قولي هذا وأستغفر الله لي ولكم» وجزاكم الله خيرا والسلام عليكم ورحمة الله. 


۸ . 
صحيح ابن حبان 

